**На основи члена 38. став 1. алинєя два Статута Завода за културу войводянских Руснацох, Управни одбор Завода за културу войводянских Руснацох, на 9. схадзки отриманей 14.05.2018. року, приноши**

 **ПРАВИЛНЇК**

**О СПОСОБЕ, КРИТЕРИЙОХ И МЕРАДЛОХ ЗА СУФИНАНСОВАНЄ ПРОГРАМОХ И ПРОЄКТОХ ОЧУВАНЯ, ПЕСТОВАНЯ, ПРЕЗЕНТАЦИЇ И РОЗВОЮ КУЛТУРИ И УМЕТНОСЦИ РУСКЕЙ ЗАЄДНЇЦИ У РЕПУБЛИКИ СЕРБИЇ**

**Член 1**.

Зоз тим Правилнїком ушорюю ше способ, критериї и мерадла за суфинансованє програмох и проєктох очуваня, пестованя, презентациї и розвою култури и уметносци рускей заєднїци у Републики Сербиї (у дальшим тексту: програми и проєкти), зоз буджету Заводу за културу войводянских Руснацох (у дальшим тексту: Завод).

**Член 2.**

Суфинансованє програмох и проєктох окончує ше на основи явного Конкурсу (у дальшим тексту: Конкурс) хтори розписує Завод, а у складзе зоз потребами и можлївосцами буджету Заводу.

**Член 3.**

Конкурс зоз члена 2. того Правилнїку розписує ше найменєй раз рочнє кед зоз буджетом Заводу обезпечени средства за тото.

Конкурс ше обявює на урядовим интернет боку Заводу на сербским и руским язику и у средствох явноґо информованя на руским язику.

Термин за подношенє приявох на конкурс нє може буц крадши як 15 днї од дня обявйованя на урядовим интернет боку Заводу.

**Член 4.**

Конкурс зоз члену 2. того Правилнїка облапя:

1. назву програми/проєкту за хтори ше запровадзує Конкурс,
2. вкупну суму средствох зоз буджету Завода за тот Конкурс, як и окреме вкупну суму за Програми очуваня и пестованя нєматериялного културного скарбу рускей заєднїци и окреме вкупну суму за Програми сучасного уметнїцкого творительства рускей заєднїци,
3. можлївих учашнїкох на Конкурсу,
4. место и термин за подношенє приявох на Конкурс,
5. формулар прияви за Конкурс,
6. документацию хтору потребне доложиц зоз прияву на конкКонкурсурс,
7. общи критериї вибору.

**Член 5.**

Приява на Конкурс зоз члена 4. того Правилнїка подноши ше Заводу и муши мац:

1. **Приявни формулар** у хторим ше находза основни податки о учашнїку на Конкурсу (назва, шедзиско, матичне число, порцийне идентификацийне число), детальни опис програми/проєкту и реални и отримуюци финансийни план (прегляд поєдинєчних активносцох хтори ше предвидзую зоз проєктом, зоз суму своїх средствох и суму зоз других жридлох), опис прешлих искуствох и досцигнуцох подношителя прияви (значни проєкти и активносци) - максимално єден А4 бок тексту,
2. **Оверену и подписану Вияву** з боку овласценей особи подношителя прияви зоз хтору ше под виновну и материялну одвичательносцу виявює:
3. же шицки податки наведзени у Прияви точни и правдиви;
4. же додзелєни средства буду наменски потрошени;
5. же у законским термину будзе доставени наративни и финансийни звит о реализациї програми/проєкту у обласци култури на предписаним формулару зоз финансийну и провадзацу документацию (копиї фактурох хтори оверени з боку овласценей особи, виводи зоз банки на хторих ше видзи уплата, копиї контрактох, як и прикладнїки друкованих материялох, публикацийох, виглєдованьох, фотоґрафиї зоз активносцох, подписи присутних и подобне), односно найпознєйше до 31.12. чечуцого року;
6. же под час реализациї програмох/проєктох у публикацийох и других медийох будзе назначене же реализацию потримал Завод;
7. же нє постоя нєвипольнєни обовязки по ришеньох спрам Заводу за културу војводяанских Руснацох (нєоправдани средства, нєпослати звити, и подобне)
8. же ше Заводу за културу војводяанских Руснацох приявя шицки статутарни пременки, як и други пременки хтори значни, а вязани за Подношителя прияви;
9. **Фотокопию Ришеня о реґистрациї**  подношителя прияви при компетентному орґану;
10. **Фотокопию Потвердзеня о порцийним идентификацийним числу**;
11. урядови **доказ о рахунку у банки** (фотокопия контракту о отвераню рахунка, лєбо оверени вивод з боку апликанта лєбо фотокопию катрону депонованих подписох овласцених особох за рахунок у банки);
12. **Биоґрафию** координатора/ки пројекту;
13. **Биоґрафиї** фахових сотруднїкох/цох.

**Член 6.**

Право участвованя на Конкурсу маю подношителє приявох хтори випольнюю шлїдуюви условия:

1. установи култури, здруженя у култури, други правни лїца и инши субєкти у култури зоз шедзиском на териториї АП Войводини, чия основна лєбо преважна обласц дїялносци култура;
2. чия приява поднята у термину хтори утвердзени зоз Конкурсом;
3. хтори поднєсли комплетну конкурсну документацию.

Винїмково, Комисия може одлучиц финансовац проєкт/програму подношителя прияви чийо шедзиско звонка териториї АП Войводини, кед доприноши розвою култури и уметносци рускей заєднїци.

Завод затримує право од подношительох хтори благочасово поднєсли прияви по потреби вимагац додатну документацию и информациї.

**Член 7.**

Прилаплїци трошки подношителя прияви, то:

* трошки гонорарох,
* дньовнїци за службени путованя,
* драгово трошки.

 Шлїдуюви файти трошкох прилаплїви лєм кед су нєобходни за реализацию проєкту, цо ше муши одражиц през плановани активносци:

* инвестивийни трошки (билєнє, зредзованє дїловного простору),
* трошки менших оправяньох - монтажи,
* трошки канцеларийного материялу,
* трошки обезпечованя опреми (музични инструменти, облєчиво, у винїмкових случайох рахункар, друковач),
* трошки хаснованя интернету,
* трошки анґажованя кнїжководительних аґенцийох.

Нєприлаплїви трошки подношителя прияви, то:

* длуства и покриванє утратох лєбо длуствох,
* трошки репрезентациї,
* трошки хаснованя службеного телефону,
* пасивни камати,
* гевти часци проєкту хтори ше уж финансую зоз других проєктох,
* купованє жеми лєбо нєрухомосцох,
* трошки вименьованя дїловного простору,
* трошки електричней енерґиї,
* трошки зогриваня,
* трошки осиґураня дїловного простору,
* трошки отримованя интернет боку, и
* трошки банкарских провизийох.

**Член 8.**

З цильом очуваня, пестованя, презентациї и розвою култури и уметносци рускей заєднїци Завод окреме потрима реализацию програмох/проєктох:

**ПРОГРАМИ ОЧУВАНЯ И ПЕСТОВАНЯ НЄМАТЕРИЯЛНОГО КУЛТУРНОГО СКАРБУ РУСКЕЙ ЗАЄДНЇЦИ**

* Суфинансованє програмох/проєктох и активносци музичного и музично-сценского наступу и танцу[[1]](#footnote-0) (знїманє авторского материялу, роботнї, пририхтованя за участованє на манифестацийох, концертох, виставох, фестивалох[[2]](#footnote-1))
* медзиреґионалне сотруднїцтво и госцованя у иножемстве у рамикох тей програми
* виглєдованя, зазберованє, обробок, очуванє и презентациї културного скарбу рускей заєднїци хтори ше реализую у сотруднїцтве зоз фаховима здруженями и институциями

**ПРОГРАМИ СУЧАСНОГО УМЕТНЇЦКОГО ТВОРИТЕЛЬСТВА РУСКЕЙ ЗАЄДНЇЦИ**

* суфинансованє рижних програмох/проєктох и активносцох у култури у рамикох театралного творительства и интерпретациї (театрални представи, роботнї, участвованє на фестивалох[[3]](#footnote-2))
* музичне и музично-сценске творительство и танєц (знїманє авторского материялу, роботнї, участованє на фестивалох)
* подобове и применєне творительство (роботнї, участвованє на фестивалох, колонийох)
* видео, мултимедиялне и дигиталне творительство ((знїманє авторского материялу, вистави, роботнї)
* медзиреґионалне сотруднїцтво и госцованя у иножемстве у рамикох алинейох 1-4 тей програми
* виглєдованя, зазберованє, обробок, очуванє и презентациї сучасного уметнїцкого творительства рускей заєднїци хтори ше реализую у сотруднїцтве зоз фаховима здруженями и институциями

**Член 9.**

Общи критериї за оценьованє програмох/проєктох зоз члена 11. того Правилнїка, то:

* унапряменосц програмох/проєктох на нєпоштредни дружтвени хасен и реални потреби у заєднїци у хторей ше запровадзує,
* ясно дефиновани циль програми/проєкту хтори ше може реално досягнуц,
* ясно дефиновани хаснователє програми/проєкту,
* ясно одредзена часова динамика и место запровадзованя програми/проєкту,
* реалне одношенє трошкох и планованих активносцох програми/проєкту (економичносц, розробеносц),
* кадрова схопносц подношителя за виводзенє програми/проєкту (фахово и уметнїцки референци авторох, сотруднїкох, координаторох/менаджерох програми/проєкту),
* осигуране финансованє програми/проєкту зоз других жридлох
* ясни и реални план презентованя програми/проєкту ширшей явносци.

**Член 10.**

Окремни критериї за оценьованє програми/проєктох зоз члену 11. того Правилнїка, то:

**За Програми очуваня и пестованя нєматериялного културного скарбу рускей заєднїци:**

* квалитет, креативносц, иновативносц и едукативносц програми/проєкту (доприношенє креированю, презентациї и промовованю нових змистох базованих на защити културного скарбу),
* потерашнї резултати и искуство поднощителя у запровандзованю подобних програмох/проєктох,
* ступень сотруднїцтва и партнерства зоз локалнима власцами и другима целами и орґанизациями цивилного сектору под час запровадзованя програмох/проєктох (доприношенє сотруднїцтве и умрежованю зоз истима, односно иншима установами/здруженями защити културного скарбу, образованя и науки),
* утвердзени способ мераня очекованих резултатох програмох/проєктох (евалуация),
* доприношенє розвою аматеризму у обласци култури и уметносци,
* квалитет и улога здруженьох, хтори представяю културни скарб у шицких традицийних формох виражованя, у културним живосце штредку,
* унапредзенє квалитету презентациї традицийного народного творительства и доступносци змистох, знаня лєбо услугох явносци (оценює ше ясносц зоз хтору подношитель толкує хтора му цильна явносц, на хтори спосов дойдзе до нєй, хтору значносц його проєкт ма за тоту явносц, намаганє залапиц максимум розполагаюцей публики/хасновательох програми),
* доприношенє популаризациї змистох вязаних за зашиту културного скарбу при дзецох и младих, едукациї тих ґрупох о вредносци и значносци чуваня и преучованя културного скарбу и їх уключованю до проєктох у тей обласци.

**За Програми сучасного уметнїцкого творительства рускей заєднїци:**

* квалитет, креативносц, иновативносц и едукативносц програми/проєкту (доприношенє креированю, презентациї и промовованю нових змистох, нови инициятиви и нова уметнїцка продукция)
* потерашнї резултати и искуство поднощителя у запровандзованю подобних програмох/проєктох,
* ступень сотруднїцтва и партнерства зоз локалнима власцами и другима целами и орґанизациями цивилного сектору под час запровадзованя програмох/проєктох (доприношенє сотруднїцтве и умрежованю зоз истима, односно иншима установами/здруженями уметнїцкого творительства,образованя и науки у жеми и иножемстве),
* утвердзени способ мераня очекованих резултатох програмох/проєктох (евалуация),
* унапредзенє квалитету презентациї сучасного творительства и доступносци змистох, знаня лєбо услугох явносци (оценює ше ясносц зоз хтору подношитель толкує хтора му цильна явносц, на хтори спосов дойдзе до нєй, хтору значносц його проєкт ма за тоту явносц, намаганє залапиц максимум розполагаюцей публики/хасновательох програми),
* доприношенє популаризациї змистох вязаних за сучасну уметносц при дзецох и младих, едукациї тих ґрупох и їх уключованю до проєктох у тей обласци.
* стимулованє дзецинского творительства и творительства за дзеци и младих у култури.

**Додатни боди** додзелюю ше за шицки програми за:

* уключени елемент розвою публики до програми/пројекту,
* елемент медзинародного сотруднїцтва лєбо реґионалносц програми/пројекту,
* участвованє волонтерох у запровадзованю програмох/проєктох,
* интердисциплинарносц програми/пројекту,
* програмски континуитет (програми/проєкти хтори маю континуитет и хтори зоз своїм длугорочним отримованьом представяю културни идентитет рускей заєднїци лєбо одредзеного штредку и хтори указали значни резултати у прешлих рокох, односно фазох),
* проєкти у штредкох дзе руска заєднїца малочислена и слабо орґанизована,
* програми и проєкти субєктох у култури чия дїялносц основа културного живота и култуних активносцох рускей заєднїци у одредзеним локалним штредку,
* промоция и стимулованє интеркултуралносци и мултикултуралносци.

**Член 11.**

Оценьованє предкладох програмох и проєктох по розписаним Конкурсу и додзелєней суми окончує Комисия за вибор програмох/проєктох, у термину хтори нє може буц длугши як 15 днї од дня кеди вицека термин за подношенє приявох. .

Комисию зоз ставу 1. того члену, хтору творя предсидатель и найменєй два члени - фаховци зоз обласци култури, хтору формує Завод.

Предсидатель Комисиї обовязни предклади програмох/проєктох доставиц у писаней лєбо електронскей форми шицким членом Комисиї минимум 3 днї скорей схадзки на хторей ше розпатраю предклади програмох/проєктох, утвердзує Предклад ранґ лїстини и Предклад одлуки о розподзельованю средствох.

 **Член 12.**

Задаток Комисиї утвердзиц чи випольнєни условия Конкурсу (чи приява сцигла у предвидзеним термину, чи вимагана сума средствох у складзе зоз финансийнима рамиками хтори поставени у конкурсу, чи подношитель прилаплїци у складзе зоз условиями Конкурсу, чи доставени, подписани и оверени шицки обовязни формулари/документи, чи випольнєни инши формални условия Конкурсу), окончи бодованє програмох/проєктох на Формулару за оценьованє приявених програмох/проєктох, состави Предклад ранґ лїстини и Предклад одлуки о розподзельованю средствох.

Нєподполни и нєблагочасово прияви на конкурс, як и прияви гевтих учашнїкох на Конкурсу, хтори у прешлим року витворели право на суфинансованє проєктох зоз средствами зоз буджету Заводу, а нє поднєсли звит о реализациї на час, односно хтори нєнаменски потрошели сресства, нє буду розпатрани.

Комисия затримує право вообще нє додзелїц средства кед трима же анї єден подношитель прияви нє задоволює критериї.

**Член 13.**

Квалитативне оценьованє приявених програмох/проєктох запровадзує ше у подручу хторе одредзене зоз Явну поволанку, обєктивно и нєпристрасно, виключно на основи програмских и финнасийних податкох хтори наведзени у Приявним формулару и податкох зоз обовязней провадзацей документациї.

Квалитативне оценьованє приявених програмох/проєктох по розписаним Конкурсу запровадзує ше през применьованє общих и окремних критерийох.

 Под час проступку квалитативного оценьованя Комисия анализує у якей мири приявени програм/проєкт облапя лєбо кореспондує зоз елементами зоз хторима одредзени критерий дефиновани.

При квалитативному оценьованю по общих и окремних критерийох Комисия бере до огляду файту и обсяг приявеней програми/проєкту у одношеню на глєдану финансийну потримовку.

Каждому предкладу програми/проєкту Комисия додзелї одредзене число поенох, на основи хторих будзе направена ранґ лїстина. Кажди член Комисиї обовязни поєдинєчно оценїц шицки предклади програмох/проєктох хтори сцигли.

 **Член 14.**

Комисия утвердзує квалитативну оцену каждого критерия по шлїдуюцим обсягу:

* **одличне**: приявена програма/проєкт превозиходзи очекованю, одличного є квалитету и у подполносци задоволює критерий хтори ше оценює; у прияви ясно и подполно описани и потолковани релевантни елементи критерия хтори ше оценює
* **барз добре**: приявена програма/проєкт у подполносци задоволює критерий хтори ше оценює; у прияви ясно и подполно описани и потолковани релевантни елементи критерия хтори ше оценює
* **добре**: приявена програма/проєкт з векшей часци задоволює критерий хтори ше оценює; у прияви хибя даєдни информациї на основи хторих ше оценює критерий
* **задоволююце**: приявена програма/проєкт лєм часточно задоволює критерий хтори ше оценює; у прияви ше досц обще и слабо описує описани и потолковани релевантни елементи критерия хтори ше оценює, та нє дава важни информациї о елементох хтори ключни за приношенє одлуки
* **слабо**: приявена програма/проєкт нє задоволює критерий хтори ше оценює, односно одвитуюца оцена нєможлїва пре нєдостаток релевантних информацийох и толкованьох у прияви.

**Член 15.**

На основи квалитативней оцени Комисия кажди критерий оценює зоз бодами 1 до 5 по шлїдуюцим обсягу:

|  |  |
| --- | --- |
| **КВАЛИТАТИВНА ОЦЕНА** | **ОБСЯГ БОДОХ** |
| одличне | 5 |
| барз добре | 4 |
| добре | 3 |
| задоволююце | 2 |
| слабе | 1 |

Зоз здаваньом бодох хтори додзелєни по общих и окремних критерийох утвердзує ше конєчна оцена зоз хтору ше приявени програм/проєкт оценює.

Конєчна оцена програми/проєкту може буц найменєй 16, а найвецей 96 боди (Програма очувања и пестованя нєматериялного културного скарбу рускей заєднїци), односно найменєй 15, а найвецей 91 (Програма сучасного уметнїцкого творительства).

ОЦЕНЬОВАНЄ ПРЕДЛОГОХ ЗОЗ БОДАМИ

|  |  |
| --- | --- |
| КРИТЕРИЈУМ | минималне - максималнечисло бодох |
| **ОБЩИ** **КРИТЕРИЇ** | 1. унапряменосц програмох/проєктох на нєпоштредни дружтвени хасен и реални потреби у заєднїци у хторей ше запровадзує | 1 - 5 |
| 2. ясно дефиновани циль програми/проєкту хтори ше може реално досягнуц |  1 - 5 |
| 3. ясно дефиновани хаснователє програми/проєкту |  1 - 5 |
| 4. ясно одредзена часова динамика и место запровадзованя програми/проєкту |  1 - 5 |
| 5. реалне одношенє трошкох и планованих активносцох програми/проєкту (економичносц, розробеносц) | 1 - 5 |
| 6. кадрова схопносц подношителя за виводзенє програми/проєкту (фахово и уметнїцки референци авторох, сотруднїкох, координаторох/менаджерох програми/проєкту) | 1 - 5 |
| 7. осигуране финансованє програми/проєкту зоз других жридлох | 1 - 5 |
| 8. ясни и реални план презентованя програми/проєкту ширшей явносци  | 1 - 5 |
| **ОКРЕМНИ****КРИТЕРИЇ** | **Програми очуваня и пестованя нєматериялного културного скарбу рускей заєднїци:**1. квалитет, креативносц, иновативносц и едукативносц програми/проєкту (доприношенє креированю, презентациї и промовованю нових змистох базованих на защити културного скарбу) | 1 - 5 |
| 2. потерашнї резултати и искуство поднощителя у запровандзованю подобних програмох/проєктох |  1 - 5 |
| 3. ступень сотруднїцтва и партнерства зоз локалнима власцами и другима целами и орґанизациями цивилного сектору под час запровадзованя програмох/проєктох (доприношенє сотруднїцтве и умрежованю зоз истима, односно иншима установами/здруженями защити културного скарбу, образованя и науки) |  1 - 5 |
| 4. утвердзени способ мераня очекованих резултатох програмох/проєктох (евалуация) | 1 - 5 |
| 5. доприношенє розвою аматеризму у обласци култури и уметносци | 1 - 5 |
| 6. квалитет и улога здруженьох, хтори представяю културни скарб у шицких традицийних формох виражованя, у културним живосце штредку | 1 - 5 |
| 7. унапредзенє квалитету презентациї традицийного народного творительства и доступносци змистох, знаня лєбо услугох явносци (оценює ше ясносц зоз хтору подношитель толкує хтора му цильна явносц, на хтори спосов дойдзе до нєй, хтору значносц його проєкт ма за тоту явносц, намаганє залапиц максимум розполагаюцей публики/хасновательох програми) | 1 - 5 |
| 8. доприношенє популаризациї змистох вязаних за зашиту културного скарбу при дзецох и младих, едукациї тих ґрупох о вредносци и значносци чуваня и преучованя културного скарбу и їх уключованю до проєктох у тей обласци | 1 - 5 |
| **ПОСЕБНИ****КРИТЕРИЈУМИ** | **Програми сучасного уметнїцкого творительства рускей заєднїци:**1. квалитет, креативносц, иновативносц и едукативносц програми/проєкту (доприношенє креированю, презентациї и промовованю нових змистох, нови инициятиви и нова уметнїцка продукция) |  1 - 5 |
| 2. потерашнї резултати и искуство поднощителя у запровандзованю подобних програмох/проєктох | 1 - 5 |
| 3. ступень сотруднїцтва и партнерства зоз локалнима власцами и другима целами и орґанизациями цивилного сектору под час запровадзованя програмох/проєктох (доприношенє сотруднїцтве и умрежованю зоз истима, односно иншима установами/здруженями уметнїцкого творительства, образованя и науки у жеми и иножемстве) | 1 - 5 |
| 4. утвердзени способ мераня очекованих резултатох програмох/проєктох (евалуация) | 1 - 5 |
| 5. унапредзенє квалитету презентациї сучасного творительства и доступносци змистох, знаня лєбо услугох явносци (оценює ше ясносц зоз хтору подношитель толкує хтора му цильна явносц, на хтори спосов дойдзе до нєй, хтору значносц його проєкт ма за тоту явносц, намаганє залапиц максимум розполагаюцей публики/хасновательох програми) | 1 - 5 |
| 6. доприненє популаризациї змистох вязаних за сучасну уметносц при дзецох и младих, едукациї тих ґрупох и їх уключованю до проєктох у тей обласци | 1 - 5 |
| 7. стимулованє дзецинского творительства и творительства за дзеци и младих у култури | 1 - 5 |
|  | **Додатни боди:** |  |
| 1. уключени елемент розвою публики до програми/пројекту  | 0 - 2 |
| 2. елемент медзинародного сотруднїцтва лєбо реґионалносц програми/пројекту | 0 - 2 |
| 3.участвованє волонтерох у запровадзованю програмох/проєктох | 0 - 2 |
| 4. интердисциплинарносц програми/пројекту | 0 - 2 |
| 5. програмски континуитет (програми/проєкти хтори маю континуитет и хтори зоз своїм длугорочним отримованьом представяю културни идентитет рускей заєднїци лєбо одредзеного штредку и хтори указали значни резултати у прешлих рокох, односно фазох) - 1 бод до 10 роки, 2 боди за вецей як 10 роки | 0 - 2 |
| 6. проєкти у штредкох дзе руска заєднїца малочислена и слабо орґанизована | 0 - 2 |
| 7. програми и проєкти субєктох у култури чия дїялносц основа културного живота и култуних активносцох рускей заєднїци у одредзеним локалним штредку | 0 - 2 |
| 8. промоция и стимулованє интеркултуралносци и мултикултуралносци | 0 - 2 |

**Член 16.**

Процес квалитативного оценьованя приявених програмох/проєктох документує ше з боку Комисиї през попольованє Формулару за оценьованє приявених програмих/проєктох.

Формулар за оценьованє приявених програмих/проєктох ма:

* ясно визначене число и назву проєкту, мено подношителя проєкту, визначену програму за хтору ше подношитель явел,
* попис критерийох по хторих запровадзене оценьованє,
* число бодох хторе додзелєне по каждим критерию,
* коментари зоз хторих видно у хторей мири приявени програм/проєкт задоволює, облапя лєбо кореспондує зоз елементами зоз хторима даєдни критерий дефиновани, а зоз хторима пе кратко толкує додзелєне число бодох,
* вкупне число бодох зоз хторима ше предклад програми/проєкту оценює.

Формулар зоз ставу 2. того члену состойна часц того Правилнїка.

**Член 17.**

До Предкладу одлуки о розподзельованю средствох уходза оценєни програми/проєкти по достатим числу бодох, од найвекшого по найменше.

 Програми/проєкти хтори достали менєй як 15 боди буду виключени зоз додзельованя средствох, та их Комисия нє учишлї до Предкладу одлуки о розподзельованю средствох.

Предклад одлуки о розподзельованю средствох прешлїдзує ше УО хтори потим приноши конєчну Одлуку о розподзельованю средствох на основи предкладох и суґестийох фахових особох зоз Комисиї..

**Член 18.**

Конєчна Одлука о розподзельованю средствох и Лїстина ранґированя приявох на конкурс, обявюю ше на урядовим интернет боку Заводу.

**Член 19.**

После конєчносци Одлуки о розподзельованю средствох, зоз вибранима подношителями прияви заключую ше контракти о суфинансованю програмох/проєктох у обласци култури.

Контракт у мено Заводу подписує Директор установи.

Контракт зоз ставу 1. того члену ма:

- назву бокох хтори подписую контракт,

- назву и змист програми/проєкту,

-суму средствох хтора ше додзелює зоз буджету Завода за реализацию програми/проєкту,

- способ и термин за пренос одобрених средствох,
- датум початку и датум законченя програми/проєкту,
- права и обовязки бокох хтори подписую контракт,
- условия за розтаргованє контракту пре тим як видзе термин на хтори є заключени,
- права и обовязки бокох хтори подписую контракт у случаю же ше контракт розтаргнє пред тим як видзе термин на хтори є заключени,
- способ ришованя спорох,
- одвичательносц за безпечносц учашнїкох у програми/проєкту,

- способ и термин за обовязку подношеня звита о реализациї програми/проєкту у обласци култури на Формулару за наративни и финансийни звит.

**Член 20.**

Одлуку о суми средствох додзелєних за кажду Програму зоз члена 10. того Правилнїка приноши Управни одбор Заводу, у складзе зоз тим Правилнїком..

**Член 21.**

Тот Правилнїк ступа на моц зоз дньом приношєня.

 Предсидатель Управного одбору

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Миломир Шайтош

**Завод за културу**

**войводянских Руснацох**

**Управни одбор**

**Число: 107/1-18**

**Дня: 14.05.2018.**

1. Облапя хорске и народне шпиванє, фолклор, народни и тамбурово оркестри. [↑](#footnote-ref-0)
2. Участвованє на фестивалох: Хорски фестивал “Карпати” у Вербаше, Фестивал фолклору “Коцурска жатва” у Коцуре, Фестивал тамбурових и народних оркестрох “Мелодиї руского двору” у Шидзе, Фестивал жридлового шпиваня “Най ще нє забудзе” у Дюрдьове. [↑](#footnote-ref-1)
3. Участвованє на Драмским мемориялу “Петро Ризнич Дядя”, Фестивалу малих сценских формох “Дюра Папгаргаї” [↑](#footnote-ref-2)